**Ministru kabineta rīkojuma projekta**

**„Par apropriācijas pārdali no Finanšu ministrijas uz Kultūras ministriju” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta rīkojuma projekts „Par apropriācijas pārdali no Finanšu ministrijas uz Kultūras ministriju” (turpmāk – Projekts) šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots, pamatojoties uz Likuma par budžetu un finanšu vadību 9.panta piecpadsmito daļu, saskaņā ar kuru finanšu ministram ir tiesības veikt apropriācijas pārdali starp ministrijām un citām centrālajām valsts iestādēm, tai skaitā funkciju pārdales vai strukturālo reformu gadījumos, ja ir pieņemts Ministru kabineta lēmums un Saeima ar atsevišķu lēmumu piekritusi šādai pārdalei, ņemot vērā Ministra prezidenta 2019.gada 4.septembra rezolūcijā Nr.7.8.5./2019-DOC-1796-1466 kultūras ministram un finanšu ministram doto uzdevumu izvērtēt biedrības „Romu Kultūras Centrs” (turpmāk – Biedrība) 2019.gada 29.augusta iesniegumā Nr.19/08-2B minēto un normatīvajos aktos noteiktā termiņā sniegt savstarpēji saskaņotu atbildi iesniedzējam, kā arī nepieciešamības gadījumā sagatavot attiecīgu tiesību akta projektu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Biedrības 2019.gada 29.augusta iesniegumā Nr.19/08-2B minēto Biedrība 2019.gadā organizē jubilejas Starptautisko Romu kultūras festivālu „ROMA WORLD 2019” (turpmāk – Festivāls). Profesionālie romu mūziķi no visas pasaules plaši pārstāvēs romu kultūras krāšņumu un dažādību, kā arī veicinās starpkultūru dialogu un sabiedrības izpratni par **Eiropas vislielāko** mazākumtautību – romiem. Festivāla mērķis ir turpināt 2015.gadā iesākto tradīciju katru gadu Latvijā rīkot starptautiskā mēroga romu kultūras festivālu, tādejādi veicinot sabiedrības saliedētību un starpkultūru dialogu un mainītu sabiedrības aizspriedumaino attieksmi pret romiem kopumā un lauztu izveidojušos stereotipus ar mākslas un kultūras palīdzību. Tas ir nozīmīgi sabiedriskās domas maiņas instruments, jo saskaņā ar 2019.gadā veikto SKDS aptauju par sabiedrības attieksmi pret dažādām etniskajām grupām, vislielākā Latvijas sabiedrības distancēšanās vērojama ar romiem – 33% iedzīvotāju negribētu strādāt kopā ar romiem, 36% nevēlētos romus par kaimiņiem, bet 47% iebilstu pret romu tautības cilvēka ienākšanu ģimenē.  Biedrība, plānojot Festivāla organizāciju 2019.gada otrajā pusē, bija iesniegusi vairākus projekta pieteikumus, lai savlaicīgi saņemtu finansējumu Festivāla organizēšanai vairākos projektu konkursos, tai skaitā Eiropas Savienības programmas „Radošā Eiropa” (2014. – 2020.) projektu konkursā, bet nesaņēma apstiprinājumu projekta pieteikumiem. Tādējādi ar Biedrības rīcībā esošu finansējumu nav iespējams kvalitatīvi organizēt plānoto Festivālu. Biedrībai ir nepieciešams līdzfinansējums Festivāla tehniskajam un mākslinieciskajam nodrošinājumam, kā arī Festivālā norises vadīšanai un publicitātei.  Kultūras ministrija izvērtēja iespējas segt Festivāla izdevumus 2019.gadā apstiprinātā budžeta ietvaros un secināja, ka Kultūras ministrijai nav brīvu līdzekļu šim mērķim, kā arī nav iespēju atrast nepieciešamo finansējumu citās budžeta programmās. Ņemot vērā minēto, Projekts paredz 2019.gadā veikt apropriācijas pārdali no Finanšu ministrijas budžeta apakšprogrammas 41.13.00. „Finansējums VAS „Valsts nekustamie īpašumi” īstenojamiem projektiem un pasākumiem” ilgtermiņa saistību pasākuma „Dotācija VAS „Valsts nekustamie īpašumi” Jaunā Rīgas teātra ēkas rekonstrukcijai” 50 000 *euro* apmērā uz Kultūras ministrijas budžeta apakšprogrammu 22.10.00. „Sabiedrības saliedētības pasākumi”, lai nodrošinātu Festivāla organizāciju 2019.gadā, tai skaitā Festivāla tehniskajam un mākslinieciskajam nodrošinājumam, norises vadīšanai un publicitātei. Finansējums tiks izlietots līdz 2019.gada beigām. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Finanšu ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | **2019.gads** | | Turpmākie trīs gadi (*euro*) | | | | |
| **2020.** | | **2021.** | | **2022.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 |  |  |  |  |  |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| Finanšu ministrija |  | -50 000 |  |  |  |  |  |
| 41.13.00  „Finansējums VAS „Valsts nekustamie īpašumi” īstenojamiem projektiem un pasākumiem” | 26 732 781 | -50 000 |  |  |  |  |  |
| Kultūras ministrija |  | 50 000 |  |  |  |  |  |
| 22.10.00  „Sabiedrības saliedētības pasākumi ” | 1 727 469 | 50 000 |  |  |  |  |  |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar likumu „Par valsts budžetu 2019.gadam” Finanšu ministrijas budžeta apakšprogrammā 41.13.00. „Finansējums VAS „Valsts nekustamie īpašumi” īstenojamiem projektiem un pasākumiem” ilgtermiņa saistību pasākumam „Dotācija VAS „Valsts nekustamie īpašumi” Jaunā Rīgas teātra ēkas rekonstrukcijai” 2019.gadam plānotais finansējums 8 146 824 *euro* apmērā pilnībā netiks apgūts, tādēļ finanšu līdzekļi 50 000 *euro* apmērā var tikt novirzīti Kultūras ministrijai pārskaitīšanai biedrībai „Romu Kultūras centrs” Starptautiskā Romu kultūras festivāla „ROMA WORLD 2019” organizēšanai 2019.gada novembrī. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Nav | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija, Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministra p.i.

veselības ministre I.Viņķele

Vīza: Valsts sekretāra p.i. B.Zakevica

Kretalovs 67330312

[Deniss.Kretalovs@km.gov.lv](mailto:Deniss.Kretalovs@km.gov.lv)